<classify> Mashabiki wa Yanga jana walianza kusherehekea ubingwa huku wakimkabidhi Kocha Mkuu wa Mwadui, Jamhuri Kihwelo mfano wa Kombe la Ligi Kuu Tanzania Bara baada ya timu yake kuibuka na ushindi huo.Shamrashamra hizo za mashabiki wa Yanga ambao timu yao haikucheza jana baada ya juzi kushinda dhidi ya Eseperaca ya Angola 2-0 katika mchezo wa Kombe la Shirikisho, ziliendelea hadi nje ya Uwanja wa Taifa.Kwa matokeo hayo, Simba yenye pointi 59 inaweza kufikisha pointi 68 sawa na Yanga endapo mabingwa hao watetezi watakapocheza mechi zao zote tatu zilizobaki dhidi ya Mbeya City, Ndanda FC na Majimaji ya Songea zote ugenini.Kutokana na mwenendo wa Simba, timu hiyo ina wakati mgumu kuifikia Yanga kwa pointi na kuizidi kwa uwiano wa mabao ya kufunga na kufungwa kwani Yanga wana mabao mengi ya kufunga na kufungwa machache.Kutokana na makali ya Yanga mechi hizo tatu zilizobaki ni ndoto kushindwa kupata sare hata moja tu ili kufikisha pointi 69, ambazo kamwe haziwezi kuguswa hata na Simba. Bao lililowalaza Simba mapema jana na kumaliza matumaini ya angalau kuifikia Yanga, liliwekwa kimiani na Jamal Mnyate katika dakika ya 73 baada ya kumalizia pasi ya Kevin Sabato kufuatia mpira mrefu uliopigwa na kipa Jackson Abdulrahman.Dakika ya 10 Haji Ugando wa Simba nusura afunge, lakini beki wa Mwadui, Idd Mobby aliokoa wakati mpira ukielekea golini na kuutoa nje. Mwadui ilipata pigo katika dakika ya 20 baada ya kipa wake Shabani Kado kutolewa nje baada ya kuumia na nafasi yake ikachukuliwa na Jackson Abdulrazak.Hamis Kizza alishindwa kutumia nafasi yake vizuri baada ya kupiga shuti katika dakika ya 31 na kutoka nje. Kiiza alipata nafasi nzuri ya kufunga katika dakika ya 65 lakini akashindwa kuujaza mpira wavuni. Dakika tatu baadaye Ajibu nusura aisawazishie Simba, lakini akashindwa kutumia vizuri nafasi aliyoipata na kuinyima timu yake bao.Simba mbali na kufungwa na Mwadui jana pia katika dakika ya 90 ilipata pigo baada ya mchezaji wake Ajibu kutolewa kwa kadi nyekundu baada ya kumchezea vibaya Hassan Kabunda. Katika mchezo mwingine jana, Azam FC iliichapa Kagera Sugar kwa mabao 2-1 katika mchezo uliofanyika kwenye Uwanja wa Kambarage mjini Shinyanga.Mabao ya Azam yalifungwa na Kipre Tchetche na Himid Mao, wakati la Kagera lilipachikwa na Adam Kingwande. Kikosi cha Simba; Justine Majabvi, Vicent Angban, Mohamed Hussein, Emery Nimuboma, Novalty Lugunga, Juuko Murshid, Said Juma, Mwinyi Kazimoto, Peter MwalyanziBrian Majewega, Hamis KizzaMussa Mgosi na Haji UgandoIbrahim Ajibu.Mwadui: Shaaban KadoJackson Abdulrahman dk20, Malika Ndeule, David Luhende, Iddy Mobby, Abdallah Mfuko, Jabir Aziz, Hassan Kabunda, Razack Khalfan, Kelvin SabatoSalim Hamisi dk89, Rashid MandawaJulius Mrope dk69 na Jamal Mnyate.  <topic>: michezo 